text: Clinton er landet i Sønderborg
  14 november 2012 kl. 13.48
  USAs tidligere præsident Bill Clinton er nu landet i Sønderborg Lufthavn. Det skete under et stort sikkerhedsopbud ved 14.30-tiden. Han er hovedtaler ved CSR Awards 2012 i aften på Alsion.
  Arrangementet begynder 19.30. CSR Awards er en prisuddeling og konference om virksomhederes sociale ansvar.
  Det er endnu uklart om Bill Clinton vil møde borgerne i Sønderborg ved at spadsere en tur i byen. I lufthavnen gav eks-præsidenten sig tid til at vinke til de fremmødte, der dog måtte følge ankomsten på lang afstand på grund af de omfattende sikkerheds-foranstaltninger.
  Du kan se billeder fra ankomsten i TV SYD i aften.
  